62020TJ0430_INF
Presuda Općeg suda (četvrto vijeće) od 17. studenoga 2021. –KV/Komisija
(predmet T-430/20)
„Javna služba – Dužnosnici – Zapošljavanje – Obavijest o Otvorenom natječaju EPSO/AD/371/19 – Odluka povjerenstva za odabir da se tužitelju ne odobri sudjelovanje u sljedećoj fazi natječaja – Kriterij za odabir povezan s radnim iskustvom – Usklađenost kriterija koji je primijenilo povjerenstvo za odabir s obaviješću o natječaju”
Dužnosnici – Natječaj – Natječaj temeljen na kvalifikacijama i testovima – Uvjeti za prijam – Podnesene diplome ili dokazano radno iskustvo – Ocjena povjerenstva za odabir – Određivanje kriterija za ocjenu – Dopuštenost – Granice – Poštovanje obavijesti o natječaju – Usvajanje kriterija koji je u suprotnosti s obaviješću o natječaju – Nedopuštenost
(Pravilnik o osoblju za dužnosnike, Prilog III., čl. 1. st. 1. i čl. 5. st. 1.)
(t. 27., 28., 33., 41.)
Predmet
Zahtjev na temelju članka 270. UFEU-a za poništenje, s jedne strane, odluke povjerenstva za odabir od 19. rujna 2019. kojom se odbija zahtjev za preispitivanje odbijanja tužiteljeva sudjelovanja u sljedećoj fazi otvorenog natječaja EPSO/AD/371/19 i, s druge strane, odluke tijela za imenovanje od 31. ožujka 2020. kojom se odbija tužiteljeva žalba protiv navedene odluke.
Izreka
1.
Poništava se odluka povjerenstva za odabir od 19. rujna 2019. kojom se odbija zahtjev za preispitivanje isključenja osobe KV iz natječaja EPSO/AD/371/19.
2.
Europskoj komisiji nalaže se snošenje troškova.